ปิดซ่อมสะพานหนุนคนใช้ทางด่วนพุ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

BECLชี้คนใช้ทางด่วนพุ่ง3% 
โพสต์ทูเดย์ — ทางด่วนกรุงเทพยิ้ม คาดปริมาณจราจรปีนี้โต 33.5% ก.พ.ทำสถิติสูงสุด 1 ล้านคันต่อวัน รับผลดีเศรษฐกิจรุ่งปิดซ่อมสะพานในกรุงเทพฯ หนุน
นางสุทธิดา สุขะนินทร์ ผู้อำนวยการอาวุโสแผนกนักลงทุนสัมพันธ์ บริษัท ทางด่วนกรุงเทพ (BECL) เปิดเผยว่า บริษัทคาดปีนี้ปริมาณการจราจรจะเติบโต 33.5% จากปีที่ผ่านมาที่มีรถใช้ทางด่วนเฉลี่ย 952,500 คันต่อวัน ซึ่งเป็นผลจากเศรษฐกิจที่ดีขึ้น และการปิดซ่อมสะพานหลายแห่งทั่วกรุงเทพฯ
“ช่วง 2 เดือนแรกปริมาณการจราจรเพิ่มขึ้น 4.79% เป็น 982,786 คันต่อวันจากปีที่ผ่านมา โดยเฉพาะเดือน ก.พ. มีมากถึง 1,010,654 คันต่อวัน ทำสถิติสูงสุดและยังดีต่อเนื่องถึงเดือน มี.ค.” 
สำหรับรายได้ก็น่าจะเติบโตไปในทิศทางเดียวกันกับการจราจรแต่จะโตน้อยกว่าปี 2552 ที่ทำรายได้กว่า 7,760 ล้านบาท ขยายตัว 9.59% เพราะปี 2552 มีการปรับขึ้นราคาค่าผ่านทาง
นอกจากนี้ บริษัทมีแผนออกหุ้นกู้วงเงิน 3,500 ล้านบาท โดยได้ขายไปแล้วในเดือนนี้ 1,000 ล้านบาท อัตราดอกเบี้ย 2.03% ส่วนที่เหลือจะทยอยออกต่อไป กำหนดวงเงิน 1,000 ล้านบาท อายุ 3 ปี 2 เดือน และอายุ 7 ปี วงเงิน 1,500 ล้านบาท 
“เงินที่ได้จากการขายหุ้นกู้เมื่อรวมกับเงินสดในมือที่มีอยู่ 3,000 ล้านบาท และกู้อีก 980 ล้านบาท ก็จะพอดีกับหุ้นกู้ที่ครบกำหนดในปีนี้วงเงิน 3,900 ล้านบาท ทำให้บริษัทประหยัดดอกเบี้ยได้ประมาณ 6070 ล้านบาท”
สำหรับการลงทุนปีนี้จะสร้างสะพานลอยข้ามแยกงามวงศ์วานมูลค่า 140 ล้านบาท เพื่ออำนวยความสะดวกให้ลูกค้า
นางสุทธิดา กล่าวถึงการชุมนุมของกลุ่มคนเสื้อแดงว่า หากไม่มีการปิดถนนก็คงไม่กระทบต่อบริษัท แต่ก็ได้เตรียมความพร้อมไว้ เช่น ถ้ามีการปิดถนนบริเวณทางลงของทางด่วนบริษัทก็จะปิดเส้นทางลงดังกล่าวและให้ลูกค้าไปใช้ทางลงอื่นแทน
“เรานำประสบการณ์จากปีที่แล้วมาเรียนรู้ แต่เห็นว่าปีนี้รัฐบาลเตรียมการรับมือที่ดี”
คณะกรรมการ บริษัท ศุภาลัย (SPALI) มีมติจ่ายเงินปันผลอีกหุ้นละ 0.35 บาท หรือ 5.46% ให้แก่ผู้ถือหุ้นที่มีชื่อในทะเบียนวันที่ 7 พ.ค.นี้ และอนุมัติให้ออกหุ้นกู้วงเงิน 5,000 ล้านบาท